કોરોના અને કાળાબજાર : 'મને લાગ્યું પિતાજી ગુજરી જશે, કોઈ દીકરા પર આવી ન વીતે'\nભારતની હૉસ્પિટલોમાં કોરોનાની બીજી લહેરમાં ભીડ જોવા મળી રહી છે

બીજા દિવસે તેમની ચિંતાનો પાર ન રહ્યો. તેમના પિતા યોગેન્દ્રમાં પણ સમાન લક્ષણો દેખાવાં લાગ્યાં હતાં. એટલે બંનેએ કોવિડનો આરટી-પીસીઆર ટેસ્ટ કરાવવાનું નક્કી કર્યું. 

તેમણે ઑનલાઇન સ્લૉટ બુક કરાવવાનો વિચાર કર્યો, પરંતુ સૌ પહેલી ઍપૉઇન્ટમૅન્ટ ત્રણ દિવસ પછીની મળે એમ હતી.

છેવટે તેમને રવિવારનો સ્લૉટ મળ્યો. દરમિયાન યોગેન્દ્રનો તાવ પુષ્કળ વધી ગયો અને તબીબે તેમને હૉસ્પિટલમાં પથારીની વ્યવસ્થા કરવા માટે કહ્યું. તેમની મુશ્કેલીઓ શરૂ થઈ.

નોઇડા અને રાજધાની દિલ્હીની અનેક હૉસ્પિટલોમાં પથારી ન હોવાને કારણે તેમને હતાશા સાંપડી. છેવટે જેમ-તેમ કરીને તેમને દિલ્હીની એક ખાનગી હૉસ્પિટલમાં બેડ મળી ગયો અને હવે તેમની સ્થિતિમાં સુધારો છે.

 પિતા, પુત્ર અને પીડા

એક તબક્કે અખિલેશને લાગ્યું કે તેઓ પોતાના પિતાને ગુમાવી દેશે. તેમના કહેવા પ્રમાણે, "હું ખૂબ જ હતાશ થઈ ગયો હતો."

"મને ડર લાગ્યો કે સારવાર વગર તેઓ મૃત્યુ પામશે. મારે જે ભોગવવું પડ્યું તે કોઈ દીકરા ઉપર ન વીતે. દરેકને સમાનપણે આરોગ્યસેવાઓનો લાભ મળવો જોઈએ."

જોકે તેમના પરિવારની કહાણી અલગ નથી. હૉસ્પિટલમાં પથારી, જીવજરૂરી દવા કે ઓક્સિજનના સિલિન્ડર માટે વલખા મારતા પરિવારોની કહાણી દેશભરમાંથી સાંભળવા મળી રહી છે.

ગુજરાતનાં સુરત સહિતનાં અનેક શહેરોમાં સ્મશાનગૃહોમાં લાંબું વેઇટિંગ લિસ્ટ જોવા મળી રહ્યું છે.

દિલ્હી સહિત અનેક શહેરોની કોવિડ-19 લૅબોરેટરીમાં ટેસ્ટ કરાવવા માટે કલાકો સુધી રાહ જોવી પડે છે અને તેનાં પરિણામો 48 કે 72 કલાક પછી મળી રહ્યાં છે.

નૉઇડામાં એક લૅબોટરેટરીની બહાર 35 વર્ષીય શખ્સે કહ્યું, "બે-ત્રણ દિવસથી મારામાં લક્ષણ દેખાતાં હતાં. હવે રિપોર્ટ માટે બે-ત્રણ દિવસ રાહ જોવી પડશે તે બાબત બને ચિંતાતુર કરી રહી છે."

દવાઓની કાળાબજારી

છેલ્લા કેટલાક દિવસથી ભારતના સોશિયલ મીડિયા ઉપર રેમડેસિવિર અને ટોસિલિઝુમેબ જેવી દવાઓ માટે વિનંતી કરતી ટહેલો સોશિયલ મીડિયા ઉપર જોઈ શકાય છે. 

આ બંને દવાની અસરકારકતા અંગે વિશ્વભરમાં ચર્ચા ચાલુ છે, પરંતુ ભારત સહિત અનેક દેશોએ બંને દવાના આપાતકાલીન ઉપયોગ અંગે મંજૂરી આપી છે.

દેશભરમાં તબીબો દ્વારા ઍન્ટિવાઇરલ ઇન્જેકશન રેમડેસિવિર ઇન્જેકશન લખવામાં આવી રહ્યું છે એટલે તે ખૂબ જ ડિમાન્ડમાં આવી ગયું છે. ભારતે તેના નિકાસ ઉપર પ્રતિબંધ મૂકી દીધો છે, છતાં વધતી જતી માગને પહોંચી વળવામાં ઉત્પાદકોને ફાંફાં પડી રહ્યાં...\n\ntl;dr:
ગત ગુરુવારે અખિલેશ મિશ્રાને તાવ અને ઉધરસ આવતાં હતાં, પહેલાં તો તેમને લાગ્યું કે તે સામાન્ય ફ્લુ છે.